क्या आप साठ वर्ष से ऊपर की आयु के हैं और आप भूलने की समस्या से पीड़ित हैं? क्या आपको अधिक गुस्सा आने लगा है? क्या आप बोलने में भाषा सम्बन्धी व्यवधान महसूस करते हैं? क्या आप खुद के निर्णय के प्रति आश्वस्त नहीं रहते हैं? क्या आप अक्सर नींद में व्यवधान महसूस करते हैं? यदि ये सब लक्षण हैं तो हो सकता है अल्ज़ाइमर्स रोग आप पर अपना शिकंजा कास रहा हो. यह एक degenerative रोग है जिसमे मस्तिष्क की कोशिकाओं के बीच आपसी संपर्क ख़त्म होने लगता है जिससे स्मरणशक्ति ही कमज़ोर होना शुरू नहीं होती बल्कि धीरे-धीरे मस्तिष्क के अन्य कार्य भी कमजोर होते जाते हैं. अमरीकी अल्ज़ाइमर्स संगठन के अनुसार ६५ वर्ष से अधिक आयु वर्ग में दस में से एक तथा ८५ वर्ष से अधिक आयु के व्यक्तियों में ५० प्रतिशत लोगों को यह रोग प्रभावित करता है. दुनिया में लगभग २ करोड़ लोग अल्ज़ाइमर्स से पीड़ित हैं. आइये पहले इस रोग के कारण व् लक्षणों पर चर्चा करते हैं फिर इस रोग के उपचार में वनस्पतियों की उपयोगिता सम्बन्धी चर्चा करेंगे.